text: Fængslet  for stump vold mod spædbarn
  25 juni 2014 kl. 12.14
  En far fra Fredericia er fængslet i fire uge i et grundlovsforhør i Kolding. Han sigtes for stump vold mod et spædbarn. Barnet er fortsat indlagt, men uden for livsfare. Faren nægter sig skyldig.
  Politiet har ikke mange oplysninger om sagen, fordi grundlovsforhøret er holdt for lukkede døre.
  Vicepolitikommissær Uffe Villumsen, lokalpolitiet i Fredericia, oplyser til TV SYD, at volden er sket på bopælen i Fredericia. Den sigtede er en mand, sidst i tyverne - og han er far til barnet.
  Han oplyser, at faren nægter sig skyldig. Grundlovsforhøret varede over to timer.
  Barnet, der er et par måneder gammelt, blev indlagt i weekenden og er forsat indlagt, men kvæstelserne betegnes ikke som livstruende. Efter det oplyste er der tale om det, som juristerne kalder "stump vold"
  